Diari Oficial de la Generalitat Valenciana


Sumari del DOGV 5365, del 11-10-2006 (2006/11716)

ACORD de 6 d'octubre de 2006, del Consell, pel qual s'incrementen les retribucions del personal intern resident i infermeria en formació que treballen en les institucions sanitàries de la Conselleria de Sanitat.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5365

Data del DOGV
:   11-10-2006

Secció del DOGV
:   II. AUTORITATS I PERSONAL - E) ALTRES ASSUMPTES

Número del document
:   2006/11151


Data del document
:   06-10-2006

Organisme emissor
:   Conselleria de Sanitat

Tipus de document
:   Acord

Descriptors 

:   * professió sanitària
    * remuneració del treball
    * metge
    * legislació
    * personal sanitari

ACORD de 6 d'octubre de 2006, del Consell, pel qual s'incrementen les retribucions del personal intern resident i infermeria en formació que treballen en les institucions sanitàries de la Conselleria de Sanitat. [2006/11626]  
El Consell, en la reunió del dia 6 d'octubre de 2006, va adoptar l'acord següent:  
L'apartat 2 de la disposició addicional primera de la Llei 44/2003, de 21 de novembre, d'Ordenació de les Professions Sanitàries, establix que:   
.El Govern regularà, mitjançant un reial decret, la relació laboral especial de residència, d'acord amb les normes de la Comunitat Europea que resulten aplicables i establirà, a més de les peculiaritats de la seua jornada de treball i règim de descansos, els supòsits de resolució dels contractes quan no se superen les avaluacions establides, els procediments per a la revisió de les avaluacions atorgades, la duració màxima dels contractes en funció de la duració de cada un dels corresponents programes formatius, i els supòsits excepcionals per a la seua possible pròrroga quan es produïsquen casos, no imputables a l'interessat, de suspensió de la relació laboral..  
El Consell Interterritorial del Sistema Nacional de Salut va acordar, el 5 d'octubre, revisar les retribucions del personal de residència, i va encomanar a la Comissió de Recursos Humans del Sistema Nacional de Salut examinar el sistema adequat per a la revisió.  
D'acord amb el que s'ha exposat, amb l'informe favorable previ de l'Àrea Jurídica de la Conselleria de Sanitat i després d'haver estat negociat en la Mesa Sectorial de Sanitat, d'acord amb el que preveu l'article 32 de la Llei 9/1987, de 12 de juny, d'Òrgans de Representació, Determinació de les Condicions de Treball i Participació del Personal al Servici de les Administracions Públiques, fent ús de l'habilitació per a modificar les taules retributives del personal al servici de les institucions sanitàries que conté l'article 53 de la Llei 11/2000, de 28 de desembre, de la Generalitat, a proposta del conseller de Sanitat, el Consell   
ACORDA  
Primer  
Modificar els imports de les retribucions del personal intern resident i infermeria en formació que treballen en les Institucions Sanitàries de la Conselleria de Sanitat, de la forma següent:   
1. En el sou: la seua elevació fins a la quantia que corresponga a l'assignada al personal estatutari dels Servicis de Salut atenent al títol universitari exigit per a l'ingrés en el corresponent programa de formació.  
2. En el complement de residència: la seua percepció a partir del segon curs de formació en quantia que serà percentual respecte al sou:  
. Residents de segon curs: 8%.  
. Residents de tercer curs: 18%.  
. Residents de quart curs: 28%.  
. Residents de cinqué curs: 38%.  
3. En el complement d'atenció continuada/guàrdies no es preveu cap modificació.  
4. En el concepte retributiu contingut en les taules retributives VA i V-B, denominat retribució mensual complementària, s'aplicarà el diferencial salarial aconseguit per Acord d'1 d'octubre de 2002, del Consell, en matèria d'eficiència dels servicis sanitaris, racionalització i homologació de les condicions retributives i laborals i jornada i horari de treball del personal al servici de les institucions sanitàries de la Conselleria de Sanitat.  
5. En les pagues extraordinàries: continuaran meritant-se semestralment, a partir del primer dia dels mesos de juny i desembre, i s'abonaran juntament amb el salari corresponent a eixos mesos. L'import de cada una de les pagues serà d'una mensualitat del sou, complement de residència i retribució mensual complementària.  
Segon  
L'aplicació del que disposa l'apartat primer s'efectuarà progressivament al llarg de tres exercicis pressupostaris. En cada un dels exercicis 2006 i 2007 s'aplicarà un 25% de l'increment previst, i en l'exercici 2008 el 50% restant.  
Tercer  
Este acord tindrà efectes des de l'1 de gener de 2006.  
Quart  
Ordenar la publicació del present acord en el Diari Oficial de la Generalitat.  
Valencia, 6 d'octubre de 2006  
 El vicepresident i secretari del Consell,  
VÍCTOR CAMPOS GUINOT